אליס גולדמן

**אליס פלורנטינה גולדמן** (נולדה ב-15 בספטמבר 1967) היא עורכת דין ופעילה חברתית המתמקדת בתחומי איכות הסביבה, זכויות בעלי חיים וקשרי הון-שלטון. יו"ר הוועדות לאיכות הסביבה של מפלגת העבודה, תנועת אומ"ץ ולשכת עורכי הדין במחוז חיפה.

## ביוגרפיה
אליס גולדמן נולדה ברומניה, עלתה לישראל עם משפחתה בשנת 1970 וגדלה בקריית מוצקין. בוגרת בית הספר הטכני של חיל האוויר. שירתה בחיל האוויר כחשמלאית מערכות מטוסים וכקצינת קשר.

גולדמן היא בעלת תואר ראשון במדע המדינה מאוניברסיטת חיפה (סיימה בשנת 1995), תואר ראשון נוסף במשפטים ממכללת נתניה ותואר שני בלימודי משפט מאוניברסיטת בר-אילן. עברה הכשרת דירקטורים באוניברסיטת בר-אילן.

בתחילת שנות האלפיים התחילה בפעילות התנדבותית בעמותות שונות: הסוכנות היהודית, רוטרי כרמל (צעירים), המועצה להתנדבות חיפה והעמותה להעצמה כלכלית לנשים.

בין השנים 2009–2012 ריכזה את פעילות תנועת אומ"ץ באזור הצפון. כיום היא חברת הוועד המנהל, חברת הצוות המשפטי ויו"ר ועדת איכות הסביבה בתנועה.

בשנים 2014–2015 שימשה כמרכזת פרויקטים בקואליציה לבריאות הציבור. בשנת 2019-2015 שימשה כיו"ר הוועדה לאיכות הסביבה של לשכת עורכי הדין במחוז חיפה. בשנת 2019 מונתה לחברת הנהלה ברשת המתנ"סים נשר ומשמשת גם כחברת ועדת הכספים.

גולדמן נשואה ומתגוררת בעיר נשר.
250px|ממוזער|אליס גולדמן נואמת בהפגנה בכיכר הבימה ב-28 בפברואר 2018

### פעילות פוליטית
גולדמן היא פעילה למען זכויות בעלי חיים, הפחתת הזיהום במרחב חיפה ועצירת הרחבת בתי הזיקוק.

בשנת 2013 התמודדה למועצת העיר נשר כחלק מרשימת "נשר נטו".

בשנת 2013 הקימה את החוג למען זכויות בעלי חיים במפלגת העבודה. בינואר 2015 התמודדה בבחירות המקדימות של המפלגה, הגיעה למקום ה-35 ולא נכנסה לכנסת. שימשה כיועצת לענייני סביבה של יצחק הרצוג ועמדה בראש המטה הסביבתי של העבודה.

בפברואר 2019 התמודדה שוב בפריימריס ונבחרה למקום ה-29, ששוריין לאישה. בשנת 2020 שובצה ברשימת העבודה-גשר-מרצ ל במקום ה-42. בבחירות המקדימות לקראת הבחירות לכנסת ה-24, בפריימריז שהתקיימו ב-1 בפברואר 2021, הגיעה גולדמן למקום ה-13.

לקראת הבחירות לכנסת ה-25 התמודדה בבחירות המקדימות של מפלגת העבודה ושובצה במקום ה-18 ברשימת המפלגה לכנסת.

## פרסים והוקרה
גולדמן קיבלה מספר פרסים ועיטורים, בהם:
* 2014 – נבחרה לאשת השנה בתחום הסביבה מטעם עיתון ידיעות המפרץ השייך לידיעות אחרונות.
* 2016 – אות אשה משנה עולם מטעם הוועדה לקידום מעמד האישה בכנסת.
* 2016 – פרס הגלובוס הירוק בשם תנועת אומ"ץ על פעילותה נגד הזיהום התעשייתי במפרץ חיפה.

## קישורים חיצוניים

* פרופיל של אליס גולדמן, באתר "סופרסונס"
* אודות אליס גולדמן באתר סלונה
* מאמרים שכתבה אליס גולדמן, באתר מפלגת העבודה
* אשת השנה 2014 מטעם ידיעות המפרץ, הודעת פייסבוק של אליס גולדמן
* עו"ד אליס גולדמן חושפת את ניסיון ה"גרינוואש" של יונה יהב !, באתר יוטיוב
* עו"ד אליס גולדמן על האירוע בפצח"ן המימני, ועל מפרץ חיפה, הערוץ הראשון, בתוכנית "שישי בחמש", באתר יוטיוב, 12 בספטמבר 2014
* ריאיון עם אליס גולדמן באתר חיפה מחוברת לחיפאים, 16 בדצמבר 2014
* מיכל ירון, "המקום היחיד של החיפאים להילחם בסרטן הוא בכנסת" כך טוענת אליס גולדמן, כתבה בידיעות חיפה, 26 בדצמבר 2014

## הערות שוליים

קטגוריה:נשר: אישים
קטגוריה:פעילות מפלגת העבודה
קטגוריה:בוגרי בית הספר הטכני של חיל האוויר
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פעילות איכות הסביבה ישראליות
קטגוריה:עורכות דין חברתיות ישראליות
קטגוריה:עורכי דין חברתיים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות המכללה האקדמית נתניה
קטגוריה:בוגרי המכללה האקדמית נתניה: משפטים
קטגוריה:עולות בשנות ה-1970
קטגוריה:עולים בשנות ה-1970
קטגוריה:פעילות זכויות נשים ישראליות
קטגוריה:נשים זוכות פרסים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ישראליות שנולדו ב-1967
קטגוריה:ישראלים שנולדו ב-1967